|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΑΙΘΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ Δ.Δ.Ε. ΗΜΑΘΙΑΣ1º ΕΡΓΑΣΤΗΡΙΑΚΟ ΚΕΝΤΡΟ ΒΕΡΟΙΑΣ |  |  |
| Σταδίου 121 59100 Βέροια Πληροφορίες: Ουσουλτζόγλου ΝικόλαοςΤηλ: 2331065600 - Fax: 2331074514 email: mail@sek-veroias.ima.sch.gr |  | Βέροια 2-10-2019Αρ. Πρωτ: 279/Φ6α Προς : ΔΔΕ Ημαθίας Κοιν: Γραφεία Τουρισμού 1ο ΕΠΑΛ Βέροιας,  3ο Εσπερινό ΕΠΑΛ Βέροιας |

**Θέμα : Πρόσκληση κατάθεσης προσφοράς για μετακίνηση μαθητών στα Τρίκαλα**

Το 1ο Ε.Κ. Βέροιας ζητά κατάθεση προσφορών για μετακίνηση μαθητών στα πλαίσια εκπαιδευτικής εκδρομής στα Τρίκαλα σύμφωνα με την  **Υ.Α 33120/ΓΔ4/28-02-2017, άρθρο 2 , (ΦΕΚ 681/τ.Β΄/06-03-2017)**. Η εκδρομή γίνεται στο πλαίσιο προπαρασκευής προγράμματος Erasmus+ το οποίο έχει εγκριθεί για το 1ο Ε.Κ. Βέροιας με κωδικό: 2019‐1‐EL01‐KA102‐062296και τίτλο: «Ε‐Government: όχημα εκσυγχρονισμού για την εξυπηρέτηση του πολίτη και την ανάπτυξη της οικονομίας». Αντικείμενο του διαγωνισμού είναι η ανάδειξη της πιο αξιόλογης **οικονομικά** και **ποιοτικά** προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την Δευτέρα **7-10-2019 και ώρα 12.00**. Η επίσκεψη θα πραγματοποιηθεί την **Τετάρτη 9-10-2019** και θα συμμετέχουν 50 μαθητές/ τριες του τομέα Πληροφορικής, του 1ου και 3ου ΕΠΑΛ Βέροιας, οι οποίοι θα συνοδεύονται από 3 καθηγητές/τριες. Το μεταφορικό μέσο που θα χρησιμοποιηθεί είναι λεωφορείο. Η αναχώρηση θα γίνε από το πάρκο Ελιάς στη Βέροια στις 8:30 και η αποχώρηση από τον τόπο της επίσκεψης στις 15:30.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :** Οι προσφορές υποβάλλονται στο ενδιαφερόμενο σχολείο, σε κλειστό φάκελο έως την Δευτέρα **7-10-2019 και ώρα 12.00** και με e-mail στη διεύθυνση mail@sek-veroias.ima.sch.gr . Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

 **3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των προσφορών
2. Έλεγχος
3. Αξιολόγηση οικονομικής και ποιοτικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σε αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

γ) με e-mail στη διεύθυνση mail@2gym-naous.ima.sch.gr

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Η Ασφάλεια αστικής επαγγελματικής ευθύνης.

iii. Το συνολικό κόστος της εκδρομής και κόστος ανά μαθητή.

iv. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

Ο Δντής του 1oυ Ε.Κ. Βέροιας

Νικόλαος Ουσουλτζόγλου